تورکیه بؤیوک میللت مجلیسی‌نین یارانماسی‌نین 100-جو ایلدؤنومو موناسیبتیله کئچیریلن کامپانیا چرچیوه‌سینده 23 آوریل اوشاق بایرامی ایله علاقه‌دار 2 مین 135 اوشاغین دؤولت مارشینی (ایستیقلال مارشی) اوخویا‌راق چکدیگی ویدئولارلا دونیا رکوردو قیریلدی.
دونیا اوشاق رکوردلاری چرچیوه‌سینده رئال‌لاشدیریلان رکوردون یئنی‌لنمه‌سی جهدینه اوشاق‌لار 23 آوریل ساعات 21:00-دا ائولرینده دؤولت هیمنینی اوخویا‌راق چکدیک‌لری ویدئولارلا قاتیلدی‌لار.
"فیسبوک" سوسیال شبکه‌سیندکی “دؤولت هیمنی‌نین اوخونماسی رکوردو” صحیفه‌سینه و وات ساپ خطینه ویدئو گؤندرن اوشاق‌لارین سایی، پروفسور دؤکتور اورهان کورالین باشچی‌لیق ائتدیگی “رکورد قئیدلری و حاکم هئیتی” طرفیندن حسابلانیب.
2 مین 135 اوشاغین قاتیلدیغی کامپانیادا ان چوخ اوشاقلا “دؤو‌لر هیمنی اوخویا‌راق ویدئو چکمک” رکوردو یئنی‌لنیب.
یئنی نوع کروناویروس (کووید-19) تدبیرلری سببیندن رکورد سیناغی‌نین گواهی نامه مراسیمی ویدئوکنفرانس واسیطه‌سیله حیاتا کئچیریلیب.
